Howard Phillips Lovecraft

Hiel Howard Phillips Lovecraft (1890 gustul 20 - 1937 mäzul 15) se Providence, in tat: Rhode Island) äbinom lautan Lamerikänik literata magälik ä jeikika.

Vobod ela Lovecraft ätefon pato jeiki levalik: lif binon nesuemovik tikäle menik e leval binon binälo nemenik. Utans, kels steifülons ad tikön tikaviko, äsä hiheroeds omik, riskädikons ad lienetikön. Miteod ela Ctulhu, fa el Lovecraft päjäföl, edavedükon fovanefi fiedik, kel ägretükon mödoti konotas tefü binäds meninosüköl e tefü buk maleditik labü nol vönädik päproiböl: elot Necronomicon. Lebuks ela Lovecraft äbinons levemo badimiks ä künidimiks ed ätaons ta Litikam, Romatim e Krit. Heroeds ela Lovecraft kösömiko dagetons tadili gnosida müsterik medä timülo logedons lejeiki lejenöfa verik.

Do reidanef ela Lovecraft äbinon tefädiko smalik dü lifüp oma, repüt omik eglofon da degyels, ed anu palelogom kösömiko as balan lautanas literata jeikik flunilabikünas tumyela 20id, stedöfo e nestedöfo. Suvo paleigodom ko hiel Edgar Allan Poe.

Klad:Moteds ün 1890
Klad:Deadams ün 1937
Klad:Lautans Lamerikänik